মহাকাশত ছেলফি ল’লে Aditya-L1এ; ইছৰোলৈ প্ৰেৰণ কৰিলে চন্দ্ৰ আৰু পৃথিৱীৰ ফটো।

চন্দ্ৰযান তিনিৰ সফলতাৰ পিছতে ভাৰতীয় মহাকাশ গৱেষণা সংস্থা (ISRO)এ ২ছেপ্তেম্বৰত মহাকাশলৈ প্ৰেৰণ কৰিলে দেশৰ প্ৰথমটো সূৰ্য অভিযান ‘আদিত্য-L1’। ৩ছেপ্টেম্বৰত আদিত্য-L1এ পৃথিৱীৰ প্ৰথম কক্ষপথৰ আৱৰ্তণ সফলতাৰে সম্পন্ন কৰিছিল।

উল্লেখে যে ৪ ছেপ্টেম্বৰত ADITYA L1এ নিজৰ ছেলফি তুলিছিল। দেশৰ প্ৰথমটো সূৰ্য অভিযান Aditya-L1এ মহাকাশৰ পৰা ISROলৈ নিজৰ এখন চেলফি প্ৰেৰণ কৰিছে। এই ছেলফিত VELC আৰু SUIT নামৰ যন্ত্ৰ দুটা দেখা পোৱা গৈছে। ইয়াৰ লগতে Aditya-L1এ পৃথিৱী আৰু চন্দ্ৰৰ এখন ছবিও প্ৰেৰণ কৰিছে। দুয়োখন ছবিয়ে ISROএ ছ’চিয়েল মিডিয়াত এটা ভিডিঅ’ৰ জৰিয়তে শ্বেয়াৰ কৰিছে। বৰ্তমান এই ভিডিঅ’সামাজিক মাধ্যমত ভাইৰেল হৈ পৰিছে।